Η **Χίλντεγκαρντ**, γαλλ. *Hildegard*, (828 - 23 Δεκεμβρίου 856 ή 859) από τη δυναστεία των Καρολιδών, ήταν κόρη του Λουδοβίκου Β΄ του *Γερμανικού*, βασιλιά της Ανατολικής Φραγκίας, και της συζύγου του Χέμμας των Παλαιών Γουέλφων, κόρης του Γουέλφου κόμη γαιών στη Βαυαρία. Ήταν ηγουμένη του Φράουμυνστερ, ενός αβαείου που ιδρύθηκε από τον πατέρα της.

Βιογραφία
---------

Ήταν το μεγαλύτερο παιδί του Λουδοβίκου Β΄ του Γερμανικού και της κόμισσας Χέμμας, που γεννήθηκε ένα χρόνο μετά τον γάμο τους.

 Εσωτερική άποψη του Φράουμυνστερ, που δείχνει μια αναπαράσταση του θρύλου της ίδρυσης του αβαείου.
Το 844 έγινε ηγουμένη του Mύνστερσβαρτσαχ στη Βαυαρία, μίας *μονής που ανήκε* (eigenkloster) στην Καρολίγγεια αυλή, που ιδρύθηκε το 780. Στις 21 Ιουνίου 853, ο Λουδοβίκος Β΄ ο Γερμανικός ίδρυσε το αβαείο στο Φράουμυνστερ, τοποθετώντας την κόρη του Χίλντεγκαρντ ως ηγουμένη, ενώ η μικρότερη αδελφή της Μπέρτα τη διαδέχθηκε ως ηγουμένη του Mύνστερσβαρτσαχ.

Σύμφωνα με το μύθο, οι δύο αδελφές ζούσαν μία κλειστή ζωή μαζί στο κάστρο Μπάλντερν. Καθώς ταξίδευαν στη Ζυρίχη για να προσευχηθούν στο παρεκκλήσιο των Αγίων Φέλιξ και Ρέγκουλα, είδαν ένα ελάφι με φωτεινά κέρατα, το οποίο τις οδήγησε μέσα από το δάσος σε μία τοποθεσία δίπλα στον ποταμό Λίματ. Οι αδελφές το εξέλαβαν αυτό ως σημάδι από τον Θεό ότι επρόκειτο να κτιστεί μια εκκλησία σε εκείνη την τοποθεσία, και ο Λουδοβίκος Β΄ ο Γερμανικός υπάκουσε σε αυτή τη θεία πρόσκληση. Αυτό που είναι ιστορικά βέβαιο, είναι ότι πρόσφατα ιδρύθηκε ένα αβαείο στο Φράουμυνστερ και αυτό το αβαείο, με τη σημαντική περιουσία του και το δικαίωμα στην αυτόνομη δικαιοδοσία του, ανατέθηκε στη Χίλντεγκαρντ.

Η Χίλντεγκαρντ απεβίωσε στις 23 Δεκεμβρίου 856 (κάποιες πηγές λένε το 859). Όπως και πριν, η αδελφή της Μπέρτα τη διαδέχθηκε ως ηγουμένη του Φράουμυνστερ.

Η Χίλντεγκαρντ τιμάται από την Καθολική Εκκλησία στις 23 Δεκεμβρίου.

Παραπομπές
----------

1. 1 2 3 4 5 6 7  Κριστιάν Σετιπανί: «La Préhistoire des Capétiens» (Γαλλικά) Βιλνέβ-ντ'Ασκ. 1993. σελ. 287. ISBN-13 978-2-9501509-3-6. ISBN-10 2-9501509-3-4.
2. 1 2 3 4 5 6  Κριστιάν Σετιπανί: «La Préhistoire des Capétiens» (Γαλλικά) Βιλνέβ-ντ'Ασκ. 1993. σελ. 287-289. ISBN-13 978-2-9501509-3-6. ISBN-10 2-9501509-3-4.
3. ↑  *Helvetia Sancta: Oder Leben Und Wirken Der Heiligen, Seligen Und Frommen Personen Des Schweizerlandes*. New York: Karl und Nicholaus Benziger. 1862. ISBN 9785879313277.
4. ↑  Zeno. «Lexikoneintrag zu »Hildegarda«. Vollständiges Heiligen-Lexikon, Band 2. Augsburg ...». *www.zeno.org* (στα Γερμανικά). Ανακτήθηκε στις 12 Ιουνίου 2021.
5. ↑  «Zürcher Legenden - Stadt Zürich». *www.stadt-zuerich.ch* (στα Γερμανικά). Ανακτήθηκε στις 12 Ιουνίου 2021.
6. ↑  Nieke, Erdmute (2008). *Religiöse Bilderbogen aus Neuruppin: eine Untersuchung zur Frömmigkeit im 19. Jahrhundert* (στα Γερμανικά). Peter Lang. ISBN 978-3-631-57156-9.

Βιβλιογραφικές αναφορές
-----------------------

* Gerhard Hartmann, Karl Schnith (Hrsg.), *Die Kaiser. 1200 Jahre Europäische Geschichte.* Marixverlag, Wiesbaden 2006, (ISBN 3-86539-074-9), S. 70.
* Peter Vogelsanger, *Zürich und sein Fraumünster. Eine elfhundertjährige Geschichte (853–1956)*. NZZ Libro, Zürich 1994, (ISBN 3-85823-515-6).

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 86109274
* GND: 137947216
* HDS: 012693

 |

 |